mteb/NusaParagraphTopicClassification huggingface dataset:
Kerugian dari BLTZ selama pandemi di taun 2020 tuh ada hikmahnye juga. Menurut berita nyang aye baca, pendapatan ama laba perusahaan emang merosot, tapi aset BLTZ malah naek. Tahun 2020 aset BLTZ naek jadi 26,91% ato sekitar 2,43 triliun. Aset nyang di dapet tuh dari aset lancar nyang totalnye 146,57 miliar, satu lagi dari aset tidak lancar nyang banyaknye 2,28 triliun. Emang luar biase banget ye dampak covid 19 tuh, perusahaan gede juga bisa rugi gede gara-gara harus tutup. Bisa kite banyangin dari bisnis-bisnis nyang masih merintis, udah gitu harus kena dampak pandemi, dan itu jadi mata pencarian satu-satunye buat keluarga, semoga banyak hikmah nyang bisa diambil dari dampak covid 19.
Ade beberape kelebihan yang bisa elu dapetin kalo elu jadi seorang wirausaha atau pengusaha. Pertama, elu bebas buat atur kerjaan elu supaye lebih leluasa, termasuk jam kerja dan hari libur. Kedua, elu bisa tingkatin keterampilan dan kreativitas elu. Elu bisa ade kesempatan buat liat potensi diri, entah sebagai pengusaha ataupun pemimpin. Ketiga, elu bisa bantu ciptain lapangan kerja baru bagi orang laen. Keempat, elu bisa ngasilin keuntungan yang bisa elu pake buat tambahan modal maupun tabungan masa depan nanti. Nah entu die beberape keuntungan jadi wirausaha. Lumayan banyak kan keuntungannye? Kagak cuma buat diri elu sendiri, tapi buat orang laen pun ade.
Timun emas merupakan cerita daerah dari Jawa Tengah. Kala ntu, hiduplah seorang wanita tua sebut aje namanye Mbok Sirni, die menginginkannye sekali mempunyai bocah, akan tetapi hingga suaminye meninggal die tidak juga diamanahkannye seorang anak. Pada suatu hari, datang seorang raksasa yang memberikan biji-biji tanaman mentimun, dan mengatakannye bahwa Mbok Sirni akan mendapatkan apa yang diinginkannye. Namun raksasa menginginkannye Mbok Sirni untuk berbagi hasil dari biji mentimun pemberiannye tersebut, Mbok Sirni pun setuju. Setelah bibit tersebut ditanam, selang beberapa hari, bibit tersebut tumbuh dan berbuah. Buah-buahnye sangat besar, diantaranye terdapat satu yang sangat besar, warnanye kekuningan yang berkilauan seperti emas saat terkena cahaya matahari. Karena penasaran, Mbok Sirni mengambilnye dan membelah buah tersebut, tapi kemudian ia terkejut, didalam buah itu terdapat seorang bayi perempuan cantik. Bayi itu kemudian diberi nama Timun Emas. Pesan Moral dari ntu cerita rakyat Jawa Tengah yang judulnye Timun Mas adalah setiap masalah pasti ada jalan keluarnye jika kita mau berusaha, dan berdoa saat menghadapinye. Oleh karena ntu saat menghadapi tantangannye, atau rintangannye, kita harus terus berusaha dengan seluruh kemampuan untuk bisa mengatasinye. Dan selalu ingat untuk berdoa serta memohon kepada Tuhan. Sebab Tuhan lah yang Maha kuat dan penentu segalanye.
Aye kagak suka ngonsumsi buah. Tapi aye tau kalo ngonsumsi buah-buahan entu banyak banget manfaatnye. Misalnye nih ye; buah entu sumber vitamin karena emang ade banyak jenis vitamin ada di buah. Selaen entu, buah juga jadi sumber aer dan gizi, bisa ningkatin metabolisme tubuh, sumber antioksidan, bisa bantu ngehindarin beberape penyakit tertentu, dan laennye. Buah-buahan juga bisa dikonsumsi dengan cara dibikin minuman, misalnye dijus. Nah aye yang kagak mau ribet makan buah, akhirnye enyak aye ngejus entu buah-buahan. Jadinye karena enyak aye udeh repot-repot ngejus walaupun aye kagak suka sama entu minuman, aye tetep minum entu jus buah. Apelagi buah-buahan kan emang bagus buat kesehatan. Jadinye meskipun aye kagak demen minum jus buah, aye tetep ngabisisn entu jus buah.
Bejibunnye aneka jenis ganyeman di Indonesia, membuat dunia kuliner bener-bener naik daun, boleh dibilang jadi gacoannye orang-orang buat pade ngobrol, buat perempuan sekarang udeh ga cuman baju, dan kecantikan aje yang dibahas, tetapi sekarang ganyeman yang lebih utama lebih menjadi kesukaan untuk dibahas. Dan pembahasannye kuliner ntu bisa buat semua umur, dan bisa untuk laki atau perempuan, pade hobinye sekarang ngebahas kuliner, nyobain tempat makan baru yang lagi hits. Hal ini terjadi tentunye karena peran dari sosial media. Untuk saat ini kayanye sekolah dibidang foto, dan video ganyeman bagus jenjang karirnye, karena pasti dicari banget sama para pembisnis kuliner buat iklan perlu foto yang cakep. Setelah menguasai ntu bidang fotografer ganyeman, pasti dicari banget terutama yang udeh berkelas resto tapi usaha ganyeman rumahan pun banyak yang pade pake ntu jasa. Pekerjaannye juga kalo udeh handal gaterlalu sulit, yaitu memotret ganyeman untuk menu restoran, iklan dan lain sebagainya sesuai permintaannye klien, dan hal ini tentunye membuka peluang untuk cuan sebanyak banyaknye karena pasti bejibun peminatnye.
Setiap pagi Andini selalu saja telat sekolah, sebetulnya Bu Guru selalu maklum lantaran lokasi rumahnya yang jauh, namun Anton masih saja menyidirnya setiap kali dia telat. Rumah Andini memang jauh, tetapi yang menyebabkan hampir setiap hari dia terlambat adalah jalur utama menuju rumahnya adalah area pasar yang becek, bahkan suka tergenang dengan air semata kaki, belum lagi jika banyak mobil yang menurunkan barang-barang dagangan. Akibatnya banyak angkot yang ngetem sembarangan berharap ada penumpang yang naik dari pasar, sedangkan ini adalah alat transportasi utama menuju sekolah yang digunakan Andini. dari lisah ini sebaiknya kita menarik kesimpulan janganlah menilai orang hanya sebatas dari kebiasaan atau tampilan luarnya saja, tapi kita mesti melihat latar belakang lain yang menyebabkan orang tersebut bisa melakukan kesalahan.
Restoran kebab Bang Aji nyang kecit mungil rasenye kagak perlu diragukan lage. Restoran inih menyajikan tawaran menu nyang kagak hanye kebab, tapi ade juge burger, risol, hot dog, dan laennye. Warung inih slalu rame pengunjung. Sayangnye, restoran inih kite cume bise ngedeprok di lante, alias gegares lesehan nyambil natepin jalan raye. Tempat gegares bang Aji kudu diperatiin lage karne engapnye ruangan buat nongkrongnye. Takutnye pelanggan pade pindahan karne kagak dapet tempat ngedeprok. Selaen ntuh, ruangan nyang kicit bikin puteran udare kagak baek. Contohnye, pas ade pengunjung nyang kagak punye kesadaran ngisep rokok di dalem ruang gegares. Jadi, si pemilik usahe kudu meratiin warungnye bukan hanye sekedar banjir orderan.
Kalo elu ke pasar, pasti elu bisa nemuin banyak bener orang yang profesinye berkaitan sama masakan. Pas hari Minggu aye ke pasar sama temen aye buat nyari badogan, kite ngeliat banyak bener pedagang badogan yang ade di pasar. Mulai dari area depan pintu masuk pasar ade banyak pedagang badogan ringan, misalnye; pedagang seblak, cilor-maklor, sempolan, cakwe, cireng dan laennye. Terus pas masuk ke area pasarnye, ade banyak pedagang badogan berat, misalnye; pedagang bubur ayam, nasi uduk atau nasi kuning, mi ayam, ketoprak dan pedagang badogan berat laennye. Para pedagang badogan entu ade yang udeh sibuk ngelayanin pesenan pembeli, ade yang baru nyiapin tenda atau gerobaknye, ade yang lagi nyiapin badogan yang buat dijualnye, pokoknye beragam bener deh.
Mêsin cuci LG 1 tabung lêbih unggul daripadè pèrsi 2 tabungnyè dalêm hal kêrêsikan. Isinyè gè puguh lêbih banyak karna tabungnyè nyang gêdé amè punyè bêrat muat nyang gêdé jugè. Mêsin cuci LG 1 tabung êni punyè sènsor muatan nyang dinamèin fuzzy logic nyang mampu ngêdètèksi mikroprosèsor nyang bêgawè pêranti ngêmaksimalin pêngumbahan dêngan carè ngêdètèksi jumlèh aèr amè lamènyè waktu ngumbah. Pitur nyang bêrikutnyah adalah pitur turbo drum amè pulsator nyang bêputêr kê sêgalè arah bêrlawanan. Dêngan pitur êni, kumbahan bakal lêbih rêsik, tapi kualitas padè pakèan têtêp kêjagè dêngan amat baèk. Dayè listriknyè gè cukup kêcit, yakni 480 watt, urup pêranti êlu nyang tibang punyè dayè listrik 900 watt di rumèh.
Berkunjung ke taman kota emang perlu juga merhatiin tata tertib supaya kite sama-sama nyaman gunain sarananye. Berada di kawasan Tebet ada hal-hal nyang mesti didiperhatiin, salah atunye ga boleh ngerokok. Nah Tebet Eco Park juga taman nyang ga bolehin pengunjungnye bawa skateboard karna ga disediain juga tuh arenanye. Selaen itu kaga boleh bawa minuman berakohpl, ngerusak fasilitas taman juga da dibolehin. Kaga cuma skateboard, sepeda juga dilarang buat masuk area taman.Sungai nyang ada di dalem taman juga ga boleh tuh dibuat renang ama dipancingin ikannye. Nah terakhir nyang paling penting tuh jangan dah ya buang sampah sembarang karna penyakit ini tuh kaga sembuh-sembuh dari warga masih aje dilakuin, walaupun udah kena banjir juga masih aja kaga ade kapoknye.
Waktu aye mau mulai usaha di rumah tuh modal kaga perlu ampe angka puluhan juta. Aye cuma modal kaga sampe 1 juta aje waktu itu udeh lumanyan karna udeh banyak orang nyang sekitar nyang mao nyuci. Dari pernghasilan itu dikit-dikit ditabung tuh buat bikin usaha maki maju lagi. Teryata bener, modal nabymg dikit-dikit aje bisa ada perubahan tuh buat buk toko nyang lebih bagus lagi. Waktu itu kan aye emang terjun di dunia laundry, jada barang-barang baru buat nyang emang dipake laundry-laundry gede kite cicil belinye. Dari situ ya lumanyan banyak nyang percaya buat ngelaundry ditempat aye. Jadi kaga perlu modal gede kalo kite mau mulai, kunci utamanye ya sabar.
Persaingan emang di mana-mana ada, apalagi di tempat kerja. Aye punya cerita nih sepupunya Nyak, kehidupannye mapan banget, keluarganye udeh disenengin, orang tuanye apalagi. Trus pada suatu waktu kena penyakit trus diobatin lah, cuma ini juga kaga tau penyakitnye janggal katanye. Cuma ya kalo diliat-liat emang kaya janggal, tapi selama hidup ni orang nyang sakit tu sholeh banget dah. Si sepupu Nyak ini tuh yakin kalo dateng ama perginye penyakit tuh atas izin Allah. Waktu itu die sakit tuh udeh lama, ampe istrinya aja kaga kuat trus akhirnye ninggalin die. Cuma dia tuh sabar trus yakin mao sembuh, nah berkat kesabaran die trus die juga tau Allah maha penyembuh ya diangkat tuh penyakit, sekarang udeh kembali normal trus balik lagi kerja di tempat nyang lama.
Kecanggihan robot makin bikin lama tuh bikin kite geleng-geleng kepala. Karna ada beberapa robot nyang tugasnye tuh nganter pesenan ke meja-meja orang mesen. Udeh gitu bentuknye juga lucu, jadi nanti cara kerjanye tuh robot nyamperin buat ngasih pesenan nyang kite mau. Tapi, gunain robot jadi pelayanan si belom efektif banget ya di Indonesia, soalnye pan kasianan juga ya kalo pelayan pake robot trus tenga kerja juga semakin berkurang. Tapi, kite juga kaga bisa hindarin karna banyak jenis kerjaan nyang sekarang tuh udeh bisa diganti ama mesin atau robot. Emang dengan kemajuan zaman makin keren, cuma kite juga perlu perhatiin dampaknye.
Cara ngilangin stres entu kayaknye beda-beda kagak sih? Beda orang, mungkin nih ye, beda juga hal yang bikin die bisa ilangin stresnye. Beda waktu yang die punya, ye beda pula cara buat ngilangin stresnye. Beda kemampuan finansialnye, ye maka beda pula gimane cara ilangin stresnye. Ade yang cara ilangin stresnye entu dengan pergi ke tempat-tempat dengan pemandangan alam pepohonan, gunung, atau pantai. Ade juga yang ngilangin stresnye dengan beribadah. Ade juga yang ilangin stresnye ke mall dan belanja atau mungkin sekedar liat-liat. Ade yang ilangin stresnye dengan ngebadog dan gares semua badogan dan cemilan yang die pengen. Ade juga yang cara ilangin stresnye dengan nonton. Nyok cari cara ilangin stres yang pas tapi pastinye yang baek juga!
Kusus wadon yang mau dagang onlen, bisa banget ngedagangin barang kecantikan, kayak dandanan ama perawatan kulit. Sekarang ini banyak orang yang pengen cantik kayak wadon-wadon Korea Selatan. Di sono, orang cantik bukan cuman gara-gara pake dandan-dandanan. Wadon itu pada rajin perawatan buat kulitnya. Bukan cuman gara-gara mau keliatan cakep, sekarang wadon juga udah mulai ngeroin kesehatan kulitnya. Jadi, pas banget kalo wadon dagang beginian, bisa saling dukung para wadon yang laen untuk meratiin penampilan. Selaen dandanan ama perawatan kulit dari luar, kita juga bisa dagangin barang herbal. Biar ngearawat kulitnya bukan cuman dari luar, tapi dari dalem juga. Udah gitu, dagang herbal-herbalan gini, ngebantu kesehatan laen, bukan cuman kulit. Jadi, kita dagang sembari ngedukung sesama wadon idup waras badannya.
Basket yang jadi olahraga favorit atau pilihannye banyak orang, ternyate ade beberape atlet jagoan dari bidang olahraga basket. Kagak nutup kemungkinan para jagoan olahraga basket entu jadi olahragawan favoritnye orang-orang. leBron Raymore James entu ternyet termasuk salah satu jagoan basket. Die entu gabung ke grup basket LA Lakers di NBA. Katenye, die entu ade prestasi bagus yang die dapetin pas lagi berkiprah di bidang olaraga basket. Doe entu katenye pernah 4 kali juara NBA Champion pas taon 2012, 2013, 2016, 2020, dan katenye juga pernah sekali juara NBA Rookie of the Year, 2 kali Olympic Gold Medal, dan ade lagi laennye. Emang mantep bener ye prestasi yang dicapainye, pantes aje dianggep pencapainnye entu gemilang.
Pêmbahasan ujan kagak luput dari Al-Qur'an. Tèknologi modèrn jugè bêlon mampu ngêrobah jutèan kubik aèr laut nyang asin ngêjadi aèr ujan nyang tawar. Bayangin ajè kalo aèr ujan nyang turun ntu masing asin. Tapi, Allah Mahè Ngêtauin kêbutuhan hamba-Nyè. Diè ciptèin sistim alam nyang nyaring kêasinan partikêl aèr ntu. Pirman-Nyè, “Wahèi manusiè, Kami têlèh ngasih aèr minum nyang tawar (ujan) kêpadè êlu padè.” (Q.S. Al-Mursalat [77]: 27). Dalêm Q.S. An-Nur [24]: 43, Allah ngêgambarin prosès turunnyè ujan dêngan danta. Ayat nyang bêrisi kandungan sains êni dimulè dêngan gambaran pêgimanè Allah ngarak awan sêbagè saranè turunnyè aèr. Bagi sêorang muslim, ngêbacè kandungan ayat êni puguh bakal ngaminin bêtapè gêdé kuasè Allah atas kêlangsungan kêidupan alam sêmêstè.
Elu tau Cirebon? Elu tau tarian daerahnye? Pernah denger Tari Topeng? Entu tarian daerah katenye asalnye dari Cirebon. Entu tarian pun katenye beken. Pakean yang umumnye dipake sama penari tari topeng entu punya beragam warna yang cerah, misalnye merah serta make 5 model topeng yang bervariasi. Entu topeng yang dipake penari ade name dan arti watak masing-masing. Misalnye entu topeng panji, yang katenye merupakan lambang bayi yang masih steril dari dosa. Nah kalo topeng pamindo entu lambang dari kesatria, sedangkan topeng patih entu lambang dari sifat kedewasaan. Nyok kite cari tau lebih banyak lagi tentang aneka ragam tarian daerah di Indonesia!
Elu tau kamera digital kan? Nah entu kamera bisa dipake buat foto ataupun ngerekam. Terus beda dari kamera jaman dulu, kite bisa langsung liat hasil foto di kamera digital, kagak perlu dicetak dulu. Kite juga bisa ngapus yang hasilnye kagak sesuai atau ade yang sama. Kite juga bisa cetak entu foto dan bisa milih dulu mane yang bagus. Kamera digital entu karakteristiknye ade; exposure, kartu memori, pixel, tampilan layar LCD, aplikasi optical zoom, modus pemotretan, dan laennye. Kamera digital entu jenisnye kagak cuma satu, ade kamera saku digital, kamera prosumer, kamera digital SLR, mirorless, dan laennye. Entu die sekilas tentag kamera digital.
Pertama-tama saya perkenalkan nama saya Aulia dewi saputri, dalam artikel kali ini saya akan menceritakan tentang pengalaman saya dalam bermain bola basket, hingga sampai sekarag masih menyukai permainan atau bidang olahraga basket.
 "Semua terjadi pada saat saya memasuki sekolah smp, pada waktu kelas 1 sampai kelas 2 smp. Saya sudah menyukai permainan basket. Dulu setiap sore harinya saya sering bermain basket bersama teman-teman. Saya sering berlatih shooting sesekali diajari oleh teman saya yang lebih berpengalaman. Pelajaran dari setiap latihan yg saya lakukan saat ini saya bisah menjadi penembak yag cukup solid sampai saat ini. Itu adalah kelebihan terbaik dari saya bahwa saya terampil menembak bola dari midrange.
Bagen dikate susu, nyatenye eni minuman bue dari bikinan sari kedele. Susu kedele asian amet diminum buat nyang sakit lactose intolerance, nama laen dari alergi susu sampi karne punye gizi gede. Bedanye ama susu sampi, susu kedele eni punye kandungan protein nyang tinggi tapi lemak nyang seuprit. Selaen ntu, susu eni juga banyak kandungan vitamin ama mineralnye nyang bae buat awak. Susu kedele asalnye dari kedele nyang dialusin bareng aer, disaring, trus dimasak biar kaga ade kuman. Jaman karang, susu kelede biasenye punye macem-macem rase, ade nyang rase stroberi, coklat, pisang, bluberi, ama banyak lagi dah rase bua-buaan laen nyang didemenin ama orang banyak.
Gawè di kantor bisè ngêlatih komunikasi intêrpêrsonal atau intrapêrsonal. Gawè kantoran nguduin êlu kêtêmu banyak orang nyang sêbêlonnyè kagak dikênal. Mulè dari rêkan atu dipisi, rêkan dipisi laèn, pihak manajêmèn amè pimpinan, klièn, ampè pèndor. Lantaran sêring kêtêmu, kêmampuan komunikasi êlu gè jadi kêlatih. Êlu tuman kêtêmu orang baru, ngêbangun pêrcakêpan amè kêdêkêtan, bêdiskusi, bêrèmpati amè mahamin situasi orang laèn, amè bêrnègosiasi. Tanpè disadarin kêmampuan komunikasi êni bakal kêbêntuk sêlamè êlu aktip bêgawè di kantor. Bêgono pulè dêngan kêmampuan mahamin diri dèwèk atau intrapêrsonal. Jêm têrbang dalêm gawèan ngêjè êlu paham carè gawè têrbaèk atau carè bêsikap nanganin situasi têrtêntu. Kêtêrampilan bêkomunikasi ênilah nyang ngêjadi salèh atu kompêtènsi êlu sêbagè pêgawè propèsional.
Tetangge entu, orang-orang yang tempat tinggalnye paling deket same kite. Karena paling deket, bisa aje ade kalanye kite ganggu mereka dan bikin mereka kesel. Bisa aje suatu saat, kite kenape-kenape, mereka pula yang bisa tolong kite secepetnye. Make dari entu, penting bener buat kite jage kehhidupan bertetanggenye kite. Kite perlu jaga sikap biar sama-sama enak dan kagak rugiin siape pun. Kudu baek, ramah, saling berbagi, dan saling tolong-menolong karena kagak tau kapan tiba-tiba aje kite bener-bener butuh bantuan mereka. Make dari entu hidup bertetangga entu elu kudu nerapin etika dan moral yang baek. Nyok jaga sikap supaye hidup bertetangganye elu baek-baek aje!
Sebelom berangkat ke tempat pertandingan, kita kudu mastiin badan kita lagi waras atawa sehat. Soalnya, kalo kita waras, kita juga jadi bisa nikmatin pertandingannya. Kalo kagak sehat, nonton juga jadi kagak enak gara-gara bawaannya uring-uringan kagak tenang, pengen cepet rebahan. Cuman, kalo badan lagi kagak sehat. Sebaeknya, kita sembuhin dulu ampe bener-bener waras. Kalo kagak bisa sama sekali gara-gara lagi sakit, kita bisa nonton tandingan olahraganya dari tipi atawa elektronik laen kayak hape. Udah gitu, kalo kita nontonnya dari rumah, kita bisa sembari istirahat. Nontonnya bisa sembari rebahan. Nah, kalo kita lagi sakit, tapi ngerasa masih bisa ikut nonton, kita bisa pegi sembari bawa obat buat jaga-jaga. Jangan lupa juga nyiapin alat laen yang diperluin kalo tiba-tiba penyakitnya ngambuhin.
Elu tau Tumis Saos Mentega? Nah ini die bahan yang diperluinnye; sosis-sosinye dibelah jadi 2-3 bagian, bawang bombai, saori saos rasa mentega instan, dan minyak goreng. Selanjutnye entu cara bikinnye. Pertama, panasin minyak goreng di wajan dengan api sedeng, tersunye goreng sosis sampe kuning. Kedua, masukin potongan bawang bombai abis entu tumis sampe wangi. Ketiga, tuangin 1 bungkus saset saori saos mentega instan.Terakhir, aduk semua entu sampe rata, sampe bumbunye nyerep, lalu selesai deh, tinggal pindahin wadah dan bisa disajiin. Praktis kan? Entu bisa jadi pilihan menu pas elu lagi repot dan kagak banyak waktu soalnye cara dan bahannye gampang bener.
Kebutuhan ame cairan tiap orang ntu beda-beda. Kalo dirata-ratain mah, buat wadon, disaranin minum delapan gelas ukuran 200 ml saban hari atawa totalnye 1,6 liter. Tapi, buat lanang mah disaranin buat minum 10 gelas ukuran 200 ml atawa totalnye 2 liter saban hari. Biar kate minuman nyumbang angka paling gede, makanan juga bisa ngasih kite asupan cairan paling bantar 20 persen. Cairan dari makanan nyang diperoleh dari buah ame sayur, misalnye aje bayem atawa semangka nyang ngandung 90 persen aer. Nyang mesti orang tau mah, manusia ntu bisa keilangan cairan dari kencing doang, tapi juga pas keringetan, napas ama beol.
Pèlêm Giè karyè Riri Riza amè Mira Lêsmana adalah sêbuah hadièh bêrhargè buat Indonèsia. Pèlêm dêngan pêmêran utamè Nicholas Saputra êni diangkat dari buku Catatan Sêorang Dèmonstran karyè Soè Hok-Giè nyang têrbit taun 1983, tapi ditambèhin bêbêrapè tokoh piktip supayè cêritènyè lêbih dramatis. Bêjibun orang ngêraguin pèlêm êni wayah baru bêrèdar, tapi pèlêm êni nyatènyè punyè bêjibun penghargèan. Pênghargèan ntu adalah Pialè Citra buat Pèlêm Bioskop Têrbaèk, Pialè Citra buat Pêmêran Utamè Lanang Têrbaèk nyang diraih olèh Nicholas Saputra, amè Pialè Citra buat Pêngarah Sinèmatograpi Têrbaèk nyang diraih olèh Yudi Datau. Pêngaturan désainnyè jugè bêrhasil ngunjukkin suasanè wayah taun 1960-an
Salah satu ajaran agama yang paling aye inget dan pastinye wajib dilakuin, ya entu salat wajib 5 waktu. Jadi dari ajaran agama Islam yang aye inget, orang-orang yang beragama Islam, mereka kudu ngelaksanain salat wajib 5 waktu di tiap harinye. Salat wajib 5 waktu entu dibagi ke 5 waktu, pertama pas subuh atau awal pagi dan hari masih gelap, kedua pas siang dan hari udeh terang bener, ketiga pas sore dan hari masih terang, keempat pas menjelang malem dan hari udeh mulai gelap, dan kelima pas udeh malem dan hari udeh bener-bener gelap. Buat solat pas awal pagi dan masih gelap namanye salat Subuh, pas siang namanye salat Zuhur, pas sore namanye salat Ashar, pas menjelang malem namanye salat Maghrib, dan pas malem namanye salat Isya. Penentu waktu orang Islam kudu salat kagak cuma udeh pagi atau siang atau malem, orang Islam kudu nunggu azan dulu sebelom salat. Nah jadinye salah satu ajaran agama yang paling aye inget dan pastinye wajib dilakuin, ya entu salat wajib 5 waktu tiap harinye dan waktu buat salatnye ditentuin sama azan.
Pandêmi nyang têrjadi ngêjè banyak hal bêrobah. Pêmêrèntah gè sêmpêt nêrapin PPKM pêranti ngêbatêsin mobilitas masarakat. Rèpot di rumèh ajè kadang èmang ngêjênuhin. Jadi, pênting buat kitè sêlalu bêolahragè sêcarè rutin di rumèh supayè awak têtêp sèhat amè bugêr. Padè dasarnyè olahragè kêbangêtan sêring atau kêbangêtan jarang èmang kagak dirèkomèndasiin. Dikutip dari American College of Sports Medicine, masarakat diimbau bêolahragè 3 ampè 5 kali dalêm sêminggu dêngan total waktu 150 mênit. Kagak tibang sèhat, olahragè di rumèh puguhnyè gè nyênêngin amè lêbih hèmat biayè. Nyang jugè pêrlu diingêt dalêm bêolahragè padè wayah pandêmi adalah protokol kêsèhatan nyang kudu têtêp dijagè. Sêdapêt mungkin olahragè dilakuin di rumèh atau di lêba pribadi sêhinggè kagak adè kontak amè orang laèn atau gè kêrumunan.
Kalo idup bertetangga tuh saling toleransi, jadi apa pun nyang dilakuin tuh jangan lupa mikirin tetangga. Kaya kite lagi bikin acara, jangan ampe dah kite nyusain orang nyang mao lewat. Lagian kan jalanan umum tuh sebenernye kaga boleh ditutup buat nyelenggarain acara, bisa kena denda. Apalagi jalanan tempat orang lewat, udeh gitu itu jalan akses atu-atunye. Mending kalo cuman beberapa jam kalo ampe seharian kan kesian orang, kaya tetangga aye tuh make jalanan buat pesta. Mana ditutupnye ampa berhari-hari lagi, mau kesel juga gimana. Mentang-mentang die tuh orang nyang dijadiin panutan di situ mao ngelapor juga kaga ada kuasa paling kaga di denger.
Olahraga naek turun tangga, kita butuh tangga. Ada lagi olahraga yang ngebutuhin alat, tapi masih tetep keitung murah. Olahraga ini angkat beban. Buat orang yang punya barbel, bisa pake barbel buat jadi alatnya. Kalo orang kagak punya barbel, bisa pake botol ukuran seleter atawa satu setengah leter yang udah diisiin aer. Kita pake dua botol buat angkat dua-duanya bareng. Jadi, tiap tangan masing-masing megang satu botol. Sekarang emang banyak tempat olahraga angkat beban ini, namanya gym. Kalo kita ngerasa ribet ama kemahalan buat olahraga, nanti jadinya kaga dimulai-mulai. Pake botol yang diisiin aer, olahraga angkat beban jadi bisa dilakuin di rumah aja. Enaknya olahraga di gym emang ada pelatihnya, tapi jaman udah canggih gini. Kita bisa liat latihan awal-awalnya lewat internet.